132 MISSIONS DIPLOMATIQUES 



Andréas d'Auria ' avoit promis de les défendre par guerre, et que si la paix 

 se faisoit, que jamais elle ne se conclucroil sans la scureté et conserva- 

 tion de leurs libériez, biens et personnes. Je luy avoye auparavant déclaré 

 que l'empereur Charles ne les abandonneroit pour chose du monde, et ce 

 pour plusieurs raisons, mais principalement affin qu'en évent de guerre, 

 les habitans d'icelluy pays cognussent qu'ilz n'ont par luy esté délaissez. 

 Sur quoy il a respondu qu'il ne le diroitainsy audict Imbrahim, mais de la 

 manière que dessus. Et quant à ce que demandions que touts fussent com- 

 prins soubz ceste paix, que l'empereur des Turcqz ne donnoit la paix à 

 ceulx qui ne la demandoyent; ains qu'il estoit content, que ceulx les- 

 quelz par leurs lettres signiferoyent vouloir soubz icelles estre comprins. 

 obtinssent semblablement la paix et non aultrement; que réciproquement 

 le Grand Turcq compréhenderoit soubz ladicte paix aulcuns de ceulx qui 

 luy plairoit, et dont il monstreroit les lettres ou ambassadeurs : ce qu'il 

 disoil à raison que ce jour mesme s' estoit trouvé vers luy l'ambassadeur 

 de Venize, le baylo Pierre Zeni, lequel est icy consul au nom des Véne- 

 tiens, et que ayant déclaré audict Zeni que l'empereur Charles vouloit 

 touts les Crestiens estre comprins soubz ceste paix, et entre aultres les 

 mesmes Vénetiens, ledict Zeni auroit respondn que sa républicque ny vou- 

 loit estre comprinse en tant qu'elle avoit bonne et stable paix avecq l'em- 

 pereur des Turcqz; et qu'à ce il avoit répliqué que l'empereur Charles, 

 au moyen de sa dignité impériale, procureroit la paix pour touts Crestiens. 

 Et sur ce que nous le pressions, affin qu'il eust à déclarer ceulx lesquelz 

 le Grand Turcq vouloit de sa part estre compris soubz icelle paix : bien, 

 dict-il, sy l'empereur Charles veult que touts soyent comprins et res- 

 pondre pour touts, nous en sommes contents, moyennant, toutesfois . 

 qu'il entende que sy quelqu'un de ceulx qui par luy seront dénommez et 

 comprins, contravientà ceste paix, que nous tiendrons aussy ladicte paix 

 rompue avec ledict Charles; en oultre que le roi de Poloigne avoit faict 

 paix avec l'empereur des Turcqz, lequel partant n'estoit requis comprendre 

 en ceste paix, ny le roy de France semblablement, parce qu'il estoit de la 



' Lisez Doria. 



